**Lakossági tájékoztató**

Csapadékvíz-elvezető hálózat II. ütemű fejlesztés Kulcs településen

Kulcs Községi Önkormányzat sikeresen pályázott a Széchenyi Plusz Terület- és Településfejlesztési Operatív Program Plusz TOP\_Plusz-1.2.1-21 kódszámú „Élhető települések” című felhívásra, amelynek keretében 232,23 millió forint, 100% intenzitású, vissza nem térítendő európai uniós támogatásban részesült. A TOP\_Plusz-1.2.1-21.-FE1-2022-00008 azonosítószámú “Elválasztott rendszerű csapadékvíz-elvezető hálózat felújítása, fejlesztése Kulcs településen” című projekt eredményeképpen a Deák Ferenc utcában és a lecsatlakozó Hullám, Lejtő és Forrás, valamint a Dózsa György utcákban a meglévő útburkolat felújítása, felszíni csapadékvíz-elvezetése, továbbá a Kossuth és a Dózsa utcában a meglévő burkolt, de nyílt árok javítása és a padka rendezése valósul meg. A vízelvezető rendszerek kiépítésével, felújításával a felszíni csapadékvíz összegyűjtése történik meg, és a közeli árkokba és a Duna folyóba – mint befogadóba – vezetik el, ezzel biztosítva a mélyebben fekvő ingatlanok beázás elleni védelmét. A projekt megvalósítása kiemelt jelentőségű a településen az esetleges partfalcsúszások megelőzése érdekében is. A több évtizede fennálló csapadékvíz-elvezetési problémát a településen az elmúlt években, több ütemben sikeresen oldja meg az Önkormányzat, európai uniós támogatások bevonásával. A TOP\_Plusz-1.2.1-21. FE1-2022-00008 azonosítószámú projekt megvalósításának tervezett befejezése 2023. december 31. A közbeszerzési eljárás lefolytatását követően, szerződéses keretben megbízott nyertes vállalkozó az Alba Route Kft., amelynek a rövid időn belül átadják az érintett munkaterületeket, majd ezután az Önkormányzat a kivitelező általi ütemtervről értesíti a megvalósítási helyszíneken érintett lakosságot. A fejlesztéssel közvetlenül kb. 1200 fő kulcsi lakos életminőségének javítása valósul meg.

A projektről bővebb információt a www.kulcs.eu oldalon olvashatnak.

**További információ kérhető:**

Dr. Neumann Helga jegyző

E-mail: kulcsjegyzoje@gmail.com

Telefon: 06-70-639-0139